jkorsvik/nowiki_second_scrape_merged huggingface dataset:
Get a life

«Get a life» (no. skaff deg et liv) er et engelskspråklig idiom med opprinnelse i USA. Det er vanligvis ment som en hån for å indikere at personen tiltalt på denne måten vier en overdreven mengde tid til trivielle eller håpløse gjøremål. Uttrykket har også forekommet som en mer empatisk variant av «get a job» (no. skaff deg en jobb)
som skal indikere at den tiltalte personen bør komme seg ut i verden og stå på egne bein uten støtte fra f.eks. foreldre eller velferdsordninger. 
«Get a life» kan også bli rettet mot en som blir oppfattet som ensporet og dermed foreslå at vedkommende burde finne andre, mer praktiske interesser eller hobbyer, gå ut med potensielle kjærester og skaffe seg sitt eget hjem. Dette innbefatter også personer som vier mye tid til sitt arbeid (er såkalt gift med jobben uten at dette er av økonomiske grunner eller lojalitet til arbeidsgiveren) og ikke tar seg tid til å nyte livet.
Noen ganger har uttrykket blitt brukt mot personer som blir ansett som påtrengende eller som blander seg inn i andres saker. Det er da en annen måte å uttrykke at vedkommende bør skaffe seg sitt eget liv eller rett og slett holde seg unna.


== Tidlig dokumentert bruk ==
1983: det første sitatet i Oxford English Dictionary er fra januar 1983 og er hentet fra Washington Post: "Gross me out, I mean, Valley Girls was, like, ohmigod, it was last year, fer sure! I mean, get a life! Say what?".
1986: Forekommer i Baby Anger side 48 som "Get a life, people of New Jersey!
1986: Uttrykket ble brukt av William Shatner da han opptrådte i en episode av Saturday Night Live i desember 1986.


== Referanser ==
Annita á Fríðriksmørk

Annita á Fríðriksmørk (født 27. juli 1968 i Tórshavn) er en færøysk politiker (Tj.). Hun var medlem av det færøyske Lagtinget fra 1998 til 2011 og på nytt fra 2015 til 2019.
Hun ble første gang valgt inn på Lagtinget fra Suðurstreymoy i 1998. Hun fikk sete i Lagtingets kulturkomité, der hun var komitéleder fra 2002 til 2004. I september 2003 ble hun kulturminister i Anfinn Kallsbergs andre regjering, men partiet trakk seg fra regjeringssamarbeidet i desember samme år.Hun møtte i det danske Folketinget som vara for Høgni Hoydal i september og oktober 2008.Fra 2015 til 2019 var hun leder i Lagtingets utenrikskomité og leder i Tjóðveldis lagtingsgruppe. Hun var også leder for partiets lagtingsgruppe fra 2009 til 2011. Hun ble ikke gjenvalgt til Lagtinget i 2019.
Tidlig i 1990-årene gikk hun Føroya Læraraskúli og ledet den færøyske studentorganisasjonen MFS. Hun har også en bachelorgrad i statsvitenskap. Hun arbeidet som lærer før hun ble politiker på heltid. Hun har også arbeidet i sekretariatet for Nordatlantisk samarbeidsråd (NORA) i Tórshavn.


== Referanser ==


== Eksterne lenker ==
(en) Annita á Fríðriksmørk – kategori av bilder, video eller lyd på Commons 
(da) Annita á Fríðriksmørk hos Folketinget
Demchugdongrub

Demchungdongrub (født 8. februar 1902 i Høyre Sonit-banner i Xilin Gol i Indre Mongolia i Kina, død 23. mai 1966; kyrillisk mongolsk: Дэмчигдонров, skrevet med  kinesiske tegn: 德穆楚克棟魯普), ofte kjent som De Wang, (kinesisk: 德王; mongolsk: Дэ Ван), det første skrifttegnet fra navnet sammen med tittelen, eller Xixian (希賢), det kinesiske høflighetsnavnet sitt, var en mongolsk frigjøringsleder i Indre Mongolia.
Under den andre kinesisk-japanske krig ble han formann for Mengjiang, det japanske marionettregimet i Indre Mongolia. Også etter krigen jobbet han for mongolsk selvstyre, men arrestert av Folkerepublikken Kina.
Mens enkelte ser på De Wang som mongolsk nasjonalist, blir han av andre regnet som en forræder for sitt samarbeid med japanerne.


== Litteratur ==
Bisson, Thomas Arthur (1973). Japan in China. New York: Octagon Books. ISBN 0-374-90640-8. 
Gillin, Donald G. (1967). Warlord: Yen Hsi-shan in Shansi Province 1911–1949. Princeton, New Jersey: Princeton University Press. ISBN 0-374-90640-8. 
Gui Ruigui (2005). China's Anti-Japanese War Combat Operations (中国抗日战争正面战场作战记) (kinesisk). China: Jiangsu People's Publishing House. ISBN 7-214-03034-9. 
Hsu Shuhsi (1937). The North China Problem. Shanghai: Kelly and Walsh. 
Jagchid, Sechin (1999). The Last Mongol Prince: The Life and Times of Demchugdongrob, 1902–1966. Western Washington University. ISBN 978-0914584216. 
Jowett, Philip (2004). Rays of the Rising Sun, Volume 1: Japan's Asian Allies 1931–45, China and Manchukuo. Helion and Company Ltd. ISBN 1-874622-21-3. 
Liu Xiaoyuan (2004). Frontier Passages: Ethnopolitics and the Rise of Chinese Communism, 1921–1945. Washington, D.C.: Woodrow Wilson Center Press. ISBN 0-8047-4960-4. 
Wang Bing (2008). Cultural Sustainability: An Ethnographic Case Study of a Mongol High School in China. New York: Routledge. ISBN 978-0-8058-5724-5. 
Lin Hsiao-ting (2010). Modern China's Ethnic Frontiers: A Journey to the West. Taylor and Francis. ISBN 9780415582643.
Ringvei Øst

Ringvei Øst er et planlagt veiprosjekt mellom Arna, Vågsbotn og Klauvaneset nord for Bergen sentrum.[1]
Det er foreslått bevilgninger i slutten av NTP 2018–2029. Planleggerne vektlegger hvor viktig det er å sørge for en god forbindelse fra kommuner nord for Bergen til Bergen.


== Delstrekninger ==
Ringvei Øst består av 3 veistrekninger: 1. Klauvaneset-Vågsbotn. 2. Vågsbotn-Arna. 3. Arna-Fjøsanger.


== Rådal – Arna ==
Dagens E39 går over Danmarksplass og gjennom sentrum ved krysset på Nygårdstangen og videre mot Åsane i nord. Sentrumsområdet i Bergen er utsatt for betydelige miljøproblem, særlig om vinteren på dager med kald og stillestående luft. I tillegg er E39 mot nord gjennom Fløyfjelltunnelen sårbar ved hendelser som medfører stenging av tunnelen. Ringveg øst er en forutsetning for å kunne redusere trafikken nord/sør gjennom Bergen sentrum. Etter at Bergen kommunen økte bompengene 1. februar 2016 på Hardangervegen og Arnavegen, har trafikken økt betraktelig på de dårlige og utrygge veiene for fotgjengere, Ringvei øst vil løse også dette.


== Bevilgninger ==
Det er kun satt av penger til Ringvei øst, del Arna – Vågsbotn slutten av  i NTP 2018-2029, Dvs perioden 2024-2029. Beløpet er 1.9 milliarder, og har fått høy del statlig ramme.
Det krever også 2 milliarder annen finansiering. (For eksempel bompenger). Penger til den andre delen kommer kanskje i Neste NTP, til tross for at det er det tiltaket som vil løse flest problemer med "luftlokket" i Bergen sentrum. I NTP 2022-2033 er prosjektet omtalt for andre halve 2028-2033.
Det har pågått arbeid med et forprosjekt for Ringveg øst som har gitt grunnlag for organisering og premisser for videre planarbeid. Forprosjektet ble ferdig sommer 2016.


== Uenigheter om vegstandard ==
Byrådet i Bergen ønsker at vegen skal bli utbygd med kun to felt mellom Arna og Vågsbotn for å skåne jordbruksland og natur. Vegvesenet uttalte i sitt  forslag til kommunedelplan at de ikke vil senke vegstandarden til det nivået byrådet ønsket.


== Se også ==
Ringvei Vest
Liste over norske motorveier og motortrafikkveier


== Referanser ==


== Eksterne lenker ==
E16/E39 Arna–Vågsbotn–Klauvaneset (del av Ringveg øst) Statens Vegvesen
Forlaget Kristiansen

Forlaget Kristiansen er et norsk bokforlag i Narvik. Forlaget ble etablert i 2005 av forfatter og redaktør Trond Kristiansen
Flere forfattere og poeter har i årene fra starten i 1995 blitt utgitt av forlaget. Forlaget har spesialisert seg på krigshistorisk sakprosa i serien K-dokumentar.  


== Eksterne lenker ==
Forlaget Kristiansens hjemmeside
Bárður á Lakjuni

Bárður á Lakjuni (født 1978) er en færøysk politiker, musiker og lærer. Han har vært medlem av Lagtinget siden 2022, som representant for Fólkaflokkurin.Han vokste opp i Fuglafjørður, hvor familien har vært knyttet til Brøðrasamkoman i flere generasjoner. Sang og musikk, men også politikk, har preget hjemmet. Han har sunget og spilt flere instrumenter på flere CD-utgivelser, både med a capella-gruppen «Salt» og bandet «Tollarar og Syndarar» og som solomusiker. Han har også utgitt en CD sammen med sin far, Jógvan á Lakjuni.Han er utdannet lærer fra Føroya Læraraskúli og har undervist ved folkeskolen i Fuglafjørður.Da han var yngre, spilte han også fotball for Ítróttarfelag Fuglafjarðar og for det færøyske ungdomslandslaget.


== Referanser ==
Hordvik

Hordvik ligger helt nord i Åsane bydel i Bergen kommune, ytterst på neset mellom de gamle ferjeleiene Salhus og Steinestø. E-39 går over Hordvikneset og Nordhordlandsbrua over Salhusfjorden til Flatøy i Nordhordland. Vest for Hordvik ligger Salhus, og i sør Hylkje.
Hordvik skole ligger i Midtre Prestaveg. Stedet har et aktivt musikkorps, det ble stiftet i 1921 og er et av de eldste lag i området. Utbyggingen i Hordvik har gjort at stedet har endret karakter fra en bygd med småbruk og spredt bebyggelse og nå fremstår som tettbebyggelse som nå er en del av og henger sammen med tettstedet Bergen. Ved Hordvik ligger også Tellevik kystfort og Rolls-Royce Marines anlegg, forøvrig mest tettbebyggelse med eneboliger.
Hordvik omfattes av grunnkretsene Hordvik og Veten i Bergen kommune, med totalt 2 375 innbyggere 1. januar 2012, og et samlet areal på 7,48 km², av dette 0,01 km² ferskvann.
I området ligger også gårdene Falkanger, Steinestø, Sætre og Tellevik, samt Indre, Midtre og Ytre Hordvik, som er oppdelt i flere bruk.


== Eksterne lenker ==
Kart over Hordvik fra maplandia
Museumssenteret i Salhus har bilder fra Hordvik
CONCACAF-mesterskapet for kvinner 1998

CONCACAF-mesterskapet i fotball for kvinner (CONCACAF's Women's Championship) i 1998 var den fjerde turneringen for kvinnelandslag knyttet til CONCACAF, og ble spilt mellom 28. august og 6. september 1998. Det var også kvalifisering til VM i USA året etter. Ettersom USA allerede var automatisk kvalifisert som verter, stilte de ikke i turneringen. Dette er den hittil (2009) eneste turneringen USA ikke har stilt i. Turneringen ble vunnet av Canada, som dermed kvalifiserte seg. Mexico kom til finalen, og kom til kvalifiseringsspill mot Argentina om plass i VM. Dette mesterskapet var det siste mesterskapet under det gamle navnet «Women's Championship». Fra og med 2000 het det «Women's Gold Cup».


== Kvalifisering ==


=== UNCAF kvalifisering, gruppe A ===


=== Gruppe B ===


=== Kamp om tredjeplassen ===


=== Finale ===
Guatemala, Haiti og Costa Rica kvalifiserte seg til finalen.


=== Kvalifiseringskamp ===


== Sluttspillet ==


=== Gruppe A ===


=== Gruppe B ===


== Finaler ==


=== Semifinaler ===


=== Bronsefinale ===


=== Finale ===


== Eksterne lenker ==
Tabeller og resultater ved RSSSF.com
Kjærlighet (roman)

Kjærlighet er en roman av den norske forfatteren Hanne Ørstavik, utgitt i 1997.
Hovedpersonen Vibeke har sammen med sin sønn Jon flyttet til et tettsted i Nord-Norge. Hun arbeider som kulturkonsulent. Handlingen foregår i løpet av én vinterdag, dagen før Jons 9-årsdag, og et gjennomgående trekk er misforholdet mellom Jons forventninger til morgendagen og moren, og Vibekes selvopptatthet og likegyldighet overfor sønnen. Handlingen veksler mellom Jons vandring med en loddbok, og morens flørt og one-night-stand med en omreisende tivoliarbeider. Romanen slutter åpent med at Jon, som ikke har egen nøkkel, sovner foran inngangsdøra, og muligens dør av kulde.
Kjærlighet har blitt beskrevet som Ørstaviks gjennombruddsroman, og ble i en Dagbladet-serie sommeren 2006 kåret til en av de 25 beste romanene fra de siste 25 år.


== Referanser ==


== Eksterne lenker ==
Utgaven fra 1999 hos Nasjonalbiblioteket.
Ellingsbekken Kraftverk

Ellingsbekken Kraftverk er et mikrovannkraftverk i Stor-Elvdal kommune i Innlandet. Verket startet produksjonen i 2004.
Installert effekt er 38 KW på en francisturbin. Midlere årsproduksjon er på 80 000 KWh.
Det er et elvekraftverk som utnytter fallet på 22 meter i Ellingsbekken.


== Referanser ==


== Kilder ==
NVE
Eidsiva nett Arkivert 1. august 2017 hos Wayback Machine.
Kiær Mykleby
Taremåke

Taremåke (Larus dominicanus) er en art i slekten Larus, som inngår i delgruppen måker (Larinae) i måkefamilien (Laridae). Arten er utbredt i sør på den sørlige halvkule. Arten tilhører fireårsmåkene og består som fem taxa.


== Biologi ==
Taremåka blir cirka 54–65 cm lang og veier typisk omkring 810–1 335 g, avhengig av underart og kjønn. Hannen blir noe større enn hunnen. Vingespennet utgjør cirka 128–142 cm.Taremåken har svart rygg og vinger. Hodet, buk og mage, stjert og speiler på vingene er hvite. Nebbet er kraftig og gult med en rød flekk, mens bena er grønnaktige.
I likhet med de fleste sørlige sjøfugler hekker taremåkene om sommeren. De legger opptil tre egg (vanligvis to) i åpne reder dekket med vegetasjon. Ungene kan forlate redet kort tid etter klekking, men blir foret av foreldrene frem til de kan fly.
De spiser både avfall, smågnagere og mindre krypdyr som mark og larver.


== Inndeling ==
Inndelingen følger Birds of the World. Norske navn på artene følger Norsk navnekomité for fugl og er i henhold til Syvertsen et al. (2008, 2017). Norske navn i parentes er uoffisielle beskrivelser.

Charadriiformes, vade-, måse- og alkefugler
Lari, måkefugler
Laridae, måkefamilien
Larinae, måker
Larus, (gråmåker)
L. dominicanus, taremåke
L. d. dominicanus (nominatformen), utbredt langs sørkysten av Sør-Amerika og til Sør-Georgia, Falklandsøyene, New Zealand og det sørøstre Australia
L. d. austrinus, utbredt fra Sør-Georgia og Falklandsøyene sørover til Antarktika
L. d. judithae, utbredt på subantarktiske øyer i Indiahavet
L. d. vetula, utbredt i det sørligste Afrika fra Cape Cross i Namibia og rundt kysten til elven Riet i iKwaZulu-Natali i Sør-Afrika
L. d. melisandae, utbredt på Sør-Madagaskar


== Litteratur ==
Hadoram Shirihai (2007). A complete guide to Antarctic wildlife (engelsk) (2 utg.). London: A&S Black Publishers Ltd. ISBN 978-0-7136-6406-5. 


== Referanser ==


== Eksterne lenker ==
(en) Taremåke – oversikt og omtale av artene i WORMS-databasen 
(en) Taremåke i Global Biodiversity Information Facility 
(no) Taremåke hos Artsdatabanken 
(en) Taremåke hos Fossilworks 
(en) Taremåke hos ITIS 
(en) Taremåke hos NCBI 
(en) Kategori:Larus dominicanus – bilder, video eller lyd på Wikimedia Commons 
(en) Larus dominicanus – galleri av bilder, video eller lyd på Wikimedia Commons 
Larus dominicanus – detaljert informasjon på Wikispecies
El Salvadors kvinnelandslag i fotball

El Salvadors kvinnelandslag i fotball representerer El Salvador i internasjonal fotball for kvinner. 
El Salvador har stort sett tilhørt nederste del av CONCACAFs lag, og i kvalifiseringene til OL og CONCACAF-cupen har de stort sett endt sist eller nest sist. På FIFAs verdensranking for kvinner ble El Salvador rangert som nummer 101 i desember, men da manglet 14 lag som ikke hadde vært aktive på 18 måneder, men som har bedre poengsum enn El Salvador. 
El Salvador kvalifiserte seg imidlertid til CONCACAFs U17-mesterskap i 2008 og U20-mesterskap i 2006.
Preah Palilay

Preah Palilay (khmer: ប្រាសាទព្រះប៉ាលីឡៃ) er et tempel i Angkor, Kambodsja. Det ligger i det nordvestlige området av Angkor Thom, 400 m nord for Phimeanakas. Det ble bygget i det 13. og 14. århundre, og er et buddhistisk tempel (selv om det også har enkelte hinduistiske bilder) i Bayon stil. 
Dets mest karakteristiske trekk er det skorsteinsformede tårnet. Dette er seks meter høyt og uvanlig bratt til khmerarkitektur å være. Foran dette vokser tre trær opp fra en plattform og danner et pittoresk bilde. 
Tempelet er omgitt av murer på 50 x 50 meter, og en 33 meter lang gangvei leder opp til gopuraen i den østre veggen.
Gullsteinsdalen

Gullsteinsdalen er et dalføre på øyen Tustna i Aure kommune, Møre og Romsdal. Dalen er omkranset av fjellene Skarven, Jørenvågsalen og Knubben. Dalføret går sør-nord fra skaret mellom Skarven og Jørenvågsalen til det ender opp ved Gullstein.
Ved Gullsteinssetra midtveis oppe i dalen ligger turistforeningshytten Gullsteinsvollen. Det er en selvbetjent hytte drevet av Kristiansund og Nordmøre Turistforening.


== Eksterne lenker ==
Fjellinordvest.net Tustnafjella, Gullsteinsdalen rundt
Mitopoeia (dikt)

Mythopoeia (myte-skaping) er et begrep som ble fremmet av den engelske forskeren og forfatteren J.R.R. Tolkien som tittelen på et dikt han skrev som en reaksjon på et utsagn fra C. S. Lewis at myter var «løgner pustet via sølv». Diktet tar en posisjon mot rasjonalisme og materialisme, og viser til den kreative menneskelige forfatter som «den lille skaper» som hever hans «eget lille gylne septer» og styrer hans «Subskapelse» (underforstått en ekte Skapelse innenfor Guds Skapelse).
Diktet ble skrevet en gang rundt 1931 og ble utgitt i Tolkiens bok Tree and Leaf, 1988. Diktets overskrift var «Til den som sier myter er løgner og derfor verdiløse, selv når «pustet via sølv». Philomythus [myte-venn] til Misomythus [myth-hater]».


== Se også ==
Mythopoeia (sjangre)
The Inklings, en uformell litterær diskusjonsgruppe hvor blant annet J.R.R. Tolkien og C.S. Lewis var medlemmer


== Eksterne lenker ==
Kommentar på diktet
Diktets tekst
Anders Nicolai Kiær

Anders Nicolai Kiær (født 15. september 1838 i Drammen, død 16. april 1919) var en norsk statistiker. Han var direktør ved Det statistiske Centralbyraa 1876–1913.


== Liv og virke ==
Anders Nicolai Kiær ble cand.jur. i 1860, og ble året etter ansatt ved Indredepartementets statistiske kontor (tabellkontoret). Han ble kontorets sjef i 1867. Da det ble utskilt som et eget institutt, Det statistiske centralbyraa, ble han dets første direktør, og satt i stillingen helt til 1913.
Kiær var det statistiske sentralbyråets første sjef, og under hans ledelse vokste statistikken om Norge til å omfatte alle sider av statens økonomiske og sosiale liv. I dette arbeidet samarbeidet han i mange år med Jacob Mohn.
Kiær var også interessert i internasjonalt statistisk arbeid, og deltok på en rekke internasjonale statistikermøter. På oppfordring av den internasjonale kongressen i Haag i 1869 skrev han et verk om internasjonal skipsfart. I 1885 deltok han i stiftelsen av Institut international de Statistique, og han initiativ til møtet mellom sjefene for de skandinaviske landenes statistiske byråer i 1889, som førte til et utstrakt samarbeid mellom disse.
I Norge deltok han i stiftelsen av Den statsøkonomiske forening i 1883, og redigerte foreningens tidsskrift Statsøkonomisk Tidsskrift i en årrekke. Han deltok også i stiftelsen av Foreningen til søndagens rette brug og av Christiania forening til fremme af sædelighed. Han skrev en rekke verker med statistisk innhold, og bidro med bindet om Smaalenenes amt i serien Norges land og folk.
Han var far til misjonæren og idrettsutøveren Nicolai Kiær.


== Bibliografi ==
Dødeligheden i de første leveaar (1872)
Statistique internationale. Navigation maritime (1876–92)
Om seddelbanker (1877)
International skibsfartsstatistik (1887)
Kiær, A.N. (1885). Smaalenenes amt. Kristiania: Aschehoug. 
Livs- og dødstabeller for det norske folk (1888)
Kiær, A.N. (1892–1893). Indtægts og formuesforhold i Norge. Kristiania: Aschehoug. 
Kiær, A.N. (1902). Nye bidrag til belysning af frugtbarhedsforholdene inden ægteskabet i Norge. Christiania: Dybwad. 
Kiær, A.N. (1997). Den repræsentative undersøgelsesmethode: The representative method of statistical surveys. Oslo: Statistisk sentralbyrå. 


== Referanser ==


== Kilder ==
Salmonsens konversationsleksikon. Anden Udgave, bind XIV, s. 29–30. København: J. H. Schultz, 1923.
Fakta og fortolkning av statistikkens historie Arkivert 11. august 2011 hos Wayback Machine., SSB


== Eksterne lenker ==
(no) Publikasjoner av Anders Nicolai Kiær i BIBSYS
Nekrolog Arkivert 25. oktober 2020 hos Wayback Machine. i Nationaløkonomisk Tidsskrift (1919)
Krabbeetersel

Krabbeetersel (Lobodon carcinophagus) er medlem av Phocidaefamilien (hårseler, «ekte sel»). De er slanke seler som blir omtrent 2,5 meter lange med en vekt på opp til 400 kg. Hanner og hunner er omtrent like store. Deres utbredelse er sirkumpolar rundt Antarktis, men de foretrekker pakkis fremfor åpent hav. I sjeldne tilfeller kan de påtreffes ved kysten av Sør-Afrika, New Zealand og Australia.

Til tross for navnet lever de nesten utelukkende av krill, og de har utviklet spesielle tenner som gjør dem i stand til effektivt å filtrere ut krill fra vannet. Dietten består dessuten av virvelløse dyr, blekkspruter og fisk.
Krabbeetersel er i stand til å dykke ned til 250 meters dybde, men mesteparten av tiden de bruker på å spise foregår på dybder mindre enn 20 meter. Krabeetersel er byttedyr for leopardseler og spekkhoggere. 
Det er antatt at krabbeetersel er den vanligste selarten med anslagsvis 10 til 15 millioner individer. I motsetning til pelssel opptrer de vanligvis i små familiegrupper. Individer som har oppnådd en alder på førti år er kjent. Hunnselen føder én selunge som ved fødselen normalt er 1,2 meter lang og 20 til 30 kilo tung.


== Fylogeni ==
Kladogrammet over viser slektskapet mellom de eksisterende artene i selfamilien.


== Referanser ==


== Kilder ==
Hadoram Shirihai (2007). A complete guide to Antarctic wildlife (engelsk) (2 utg.). London: A&S Black Publishers Ltd. ISBN 978-0-7136-6406-5. 
National Oceanic and Atmospheric Administration - Alaska Fisheries Science Center: Crabeater Seals Besøkt 22. mars 2015
Australian Antarctic Division: Crabeater seals Besøkt 22. mars 2015


== Eksterne lenker ==
(en) Krabbeetersel – oversikt og omtale av artene i WORMS-databasen 
(en) Krabbeetersel i Encyclopedia of Life 
(en) Krabbeetersel i Global Biodiversity Information Facility 
(en) Krabbeetersel hos Fossilworks 
(en) Krabbeetersel hos ITIS 
(en) Krabbeetersel hos NCBI 
(en) Kategori:Lobodon carcinophagus – bilder, video eller lyd på Wikimedia Commons 
(en) Lobodon carcinophagus – galleri av bilder, video eller lyd på Wikimedia Commons 
Lobodon carcinophaga – detaljert informasjon på Wikispecies
Bursitt

Bursitt er en betennelse i en av kroppens slimposer/ bursa.
En bursa er en hinne som fungerer som et glidelager slik at to strukturer kan gli problemfritt over hverandre. Noen bursaer er mellom hud og ben og andre kan være mellom sener som glir over ben. Ved en betennelse øker væskemengden i bursaen fra et par dråper synoviavæske til flere titalls milliliter. Bevegelse i en betent bursa gir ofte smerter, så det er minst plagsomt å holde området i ro.


== Årsak til bursitt ==
Vanligvis oppstår en bursitt som en belastningsskade som en overbelastning over tid, eller det kan være en mer akutt skade. Olecranonbursitt / på albuespissen kan komme om pasienten har kjørt langt og støttet albuen lenge mot et armlene i bilen.
Det er meget sjelden at betennelsen er forårsaket av bakterier eller andre smittestoffer.


== Eksempler ==
De vanligste bursittene er: 

Prepatellar bursitt, høyt foran på kneet, på engelsk: "housemaid's knee" / hushjelps kne,
Infrapatellar bursitt, lavt foran på kneet, engelsk:"clergyman's knee" / prestens kne,
Trokanter bursitt, på knoken ut på siden av hoften som gir smerte i hoften,
Olekranon bursitt som sees som smerte og hevelse på albuespissen,
Subakromial bursitt, under benplaten øverst på skuldrene.


== Behandling ==
En bursitt vil ofte gå over av seg selv. Det er svært variabelt hvor lang tid bedringen krever. Betennelsesdempende medikamenter som ibuprofen (Ibux ++), naproxen (Naprosyn, NaprenE ++) og acetylsalicylsyre (AlbylE, Aspirin, Globoid, Globentyl) vil kunne lindre smertene og hevelsen og bidra til raskere helbredelse.
Det er forsøkt å tømme bursitter med en sprøyte, men hevelsen vil ofte komme tilbake, og det er fare for å bringe bakterier inn i bursaen og skape en bakteriell bursitt.
Dersom forløpet får et kronisk preg og blir svært langvarig, kan det bli aktuelt å åpne bursaen kirurgisk og skrape vekk synovialhinnen. Da vil vevet vokse sammen og glidelagerfunksjonen forsvinner.


== Kilder ==
Norsk helseinformatikk - Pasienthåndboka: Betennelse i slimposen i albuen Besøkt 18. april 2015
Norsk revmatikerforbund: Bursitt Besøkt 18. april 2015
Helsenett.no - Muskel og skjelett: Slimposebetennelse (bursitt) Arkivert 4. mars 2016 hos Wayback Machine. Besøkt 18. april 2015